open-index/open-wikipedia-markdown huggingface dataset:
בית החולים המרכזי של ווהאן

**בית החולים המרכזי של ווהאן** (בסינית: **武汉 市中心 医院**) הוא בית חולים שלישוני הממוקם במחוז ג'יאנג'אן בווהאן, סין. בית החולים הוקם בשנת 1880 כמרפאה על ידי הכנסייה הקתולית של האנקו (העיירה שקדמה לעיר המודרנית של ווהאן).

בית החולים התפרסם בעולם בתור המקום הראשון שדיווח על מחלת נגיף קורונה 2019.

## דיווח על מחלת נגיף קורונה 2019
רופא עיניים בבית החולים, ד"ר לי ונליאנג הזהיר את חבריו לעבודה כי מחלה הדומה לסארס מתפרצת בקרב חולים בבית החולים (מה שמאוחר יותר היה למחלת נגיף קורונה 2019). הוא פרסם זאת ב-30 בדצמבר 2019. האזהרה הגיע לרשתות החברתיות והוא נחקר על ידי המשטרה כמפיץ "פייק ניוז" באינטרנט. הוא נדבק בנגיף מחולה שנחשד בחולה בגלוקומה ולאחר מכן נפטר בבית החולים ב-7 בפברואר 2020. בעקבות האירוע המפלגה הקומוניסטית של סין הוציאה באופן חריג התנצלות רשמית כלפי משפחתו וביטלה את האשמות נגדו.

## קישורים חיצוניים

* 

קטגוריה:ווהאן: מבנים
קטגוריה:הרפובליקה העממית של סין: בתי חולים
יחסי צרפת–קמבודיה

**יחסי צרפת–קמבודיה** הם היחסים הדו-צדדיים בין קמבודיה לצרפת. קמבודיה הייתה מדינת חסות של צרפת בין 11 באוגוסט 1863 ועד 9 בנובמבר 1953. המלך נורודום התקרב לצרפתים בשנת 1861 בניסיון לעצור את ניסיונות תאילנד ווייטנאם לכבוש את אדמת קמבודיה.

## היסטוריה
ממוזער|250x250 פיקסלים| המלך סיסואת מתקבל בביקור רשמי בצרפת ב-1911. 
הסכם נחתם בשנת 1863 על ידי המלך נורודום ואושר על ידי מקבילו נפוליאון השלישי. קמבודיה הפכה רשמית למדינת חסות של האימפריה הצרפתית ב-11 באוגוסט 1863. קמבודיה קיבלה את עצמאותה בנובמבר 1953, הודות לנסיך נורודום סיאנוק.

צרפת וקמבודיה נהנות מיחסים קרובים, הנובעים בחלקם מימי הפרוטקטורט הצרפתי ובחלק מהתפקיד שמילאה צרפת בחתימת הסכמי השלום בפריז בשנת 1991, אשר הוגברו עוד יותר על ידי השפה הצרפתית. יחסים אלה מסתגלים בהדרגה להשתלבותם ההולכת וגדלה של קמבודיה בסביבתה האזורית והתקדמותה לקראת מעמד של מדינה עם הכנסה בינונית, בתקווה עד 2020. "מסמך התמצאות ושיתוף פעולה" שנחתם בשנת 2010, מנחה את שיתוף הפעולה של המדינות למטרה הבאה: "תמיכה בצמיחה כלכלית ויצירת מקומות עבודה בקמבודיה על ידי פיתוח הון אנושי וקידום השקעות פרטיות בצרפת".

נשיא צרפת שארל דה גול ביקר בקמבודיה בשנת 1966 והתקבל על ידי הנסיך נורודום סיאנוק.

## סיוע צרפתי
שמאל|ממוזער| שגרירות קמבודיה בפריז 
צרפת הייתה חלק מרשות המעבר של האו"ם בקמבודיה.

## הגירה
בצרפת קיימת את אחת מקהילות הפזורה הקמבודיות הגדולות ביותר מחוץ לארצות הברית, בעיקר בשל הפליטים שנמלטו מקמבודיה שנמלטו מהקמר רוז' בשנות ה-70. נכון לשנת 2015 גרים בצרפת כ-80,000 קמבודים. מסעדה קמבודית בשם "Le Petit Cambodge" הייתה בין אתרי הפיגועים בנובמבר 2015, אם כי לא ברור אם קמבודים היו בין ההרוגים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – קמבודיה

**יחסי הממלכה המאוחדת–קמבודיה** הם היחסים הדו-צדדיים בין קמבודיה לבריטניה.

## היסטוריה
היחסים הדיפלומטיים בין המדינות כוננו בשנת 1953 לאחר שקמבודיה קיבלה עצמאות מצרפת. באותה שנה נפתחה שגרירות בריטניה בפנום פן.

במהלך מלחמת האזרחים בקמבודיה בשנים 1970–1975, בריטניה שמרה על יחסים עם המשטר הפרו-אמריקני של לון נול (הרפובליקה של קמר) ולא הכירה בממשלה המלכותית של האחדות הלאומית של קמבודיה. חודש לפני עלייתו של הקמר רוז' לשלטון בקמבודיה במרץ 1975, שגרירות בריטניה נסגרה וצוותה פונה. היחסים הדיפלומטיים בין המדינות הופסקו למשך 16 שנה. בריטניה הפכה למדינה הראשונה שגינתה בתוקף את פשעי המשטר הקומוניסטי ה"קמר רוז'"בשנת 1978.

היחסים הדיפלומטיים בין קמבודיה לבריטניה כוננו מחדש בשנת 1991 לאחר חתימת הסכמי פריז. קמבודיה מחזיקה כיום בבריטניה שגרירות בלונדון.

## סיוע בריטי לקמבודיה
בריטניה תורמת משמעותית לבתי המשפט נגד הקמר רוז' בקמבודיה.

בריטניה תורמת לקמבודיה כ-10 מיליון ליש"ט בשנה, בעיקר לקידום רפורמה דמוקרטית, זכויות אדם וממשל טוב, בריאות, חינוך, פרויקטים של עוני עירוני, פיתוח פרנסה כפרית וכדי להתמודד עם הבעיות הגוברות של פדופיליה, סחר בבני אדם, ייעור, פשע והתפשטות HIV.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–נפאל

**יחסי גרמניה–נפאל** הם היחסים הדו-צדדיים בין גרמניה לנפאל.

## היסטוריה
הביקור של מהנדרה, מלך נפאל ברפובליקה הפדרלית של גרמניה בשנת 1958 היה בעל חשיבות רבה בהקשר של היחסים הדיפלומטיים בין נפאל וגרמניה. לגרמניה לא הייתה באותה עת שגרירות קבועה בנפאל, אך מהר מאוד הוכר כי נפאל מועילה מאוד כמדינה נייטרלית בעימות מזרח-מערב. לפיכך הוקמו שגרירויות קבע של המדינה האחרת בשתי המדינות משנת 1963 ואילך. גרמניה הייתה השישית שהקימה שגרירות קבועה בנפאל אחרי בריטניה, הודו, ארצות הברית, הרפובליקה העממית של סין וברית המועצות. בדצמבר 1972 כוננה נפאל יחסים דיפלומטיים עם גרמניה המזרחית, שמעולם לא חרגה מפעילות מודיעינית.

ביקוריהם הדיפלומטיים של ראש הממשלה של נפאל פושפה כמאל דהל ושר החוץ, אנדרנדה ידב, בתאריכים 9–13 במרץ 2009 בגרמניה היו בנוגע לבעיות אזוריות ובינלאומיות. בנוסף, שר המסחר, לכה ראג'בהט, ביקר במרץ 2012. נשיא גרמניה היינריך ליבקה ביקר בנפאל בשנת 1967, הקנצלר הפדרלי הלמוט קוהל בשנת 1987 והנשיא הפדרלי רומן הרצוג בנובמבר 1996. היו גם ביקורים רשמיים נוספים של חברי הבונדסטאג בשנים האחרונות.

## שיתוף פעולה כלכלי
הסכם הגנת השקעות נחתם עם נפאל בשנת 1986. בשנת 1990 נוסדה בקטמנדו לשכת המסחר והתעשייה הגרמנית-נפאלית, המכונה לשכת המסחר והתעשייה הגרמנית בנפאל (NGCCI), במטרה לקדם יחסי סחר דו צדדיים.

כיום גרמניה היא אחת משותפות המסחר החשובות ביותר של נפאל, במיוחד כשוק מכירות של מוצרי טקסטיל כמו שטיחים. חלק גדול מהמוצרים המיובאים של נפאל הם מכונות ומוצרים תעשייתיים מגרמניה.

## נציגויות דיפלומטיות
* גרמניה מחזיקה בנפאל שגרירות בקטמנדו.
* נפאל מחזיקה בגרמניה שגרירות בברלין ו-5 קונסוליות בקלן, פרנקפורט, המבורג, מינכן ושטוטגרט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פיאג'ו אפה קלסינו

**פיאג'ו אפה קלסינו** (באיטלקית: **Piaggio Ape Calessino**) הוא תלת-אופן מתוצרת יצרנית הרכב הדו-גלגלי **[[פיאג'ו]]**, אשר יוצר באיטליה בין השנים 1966–1948 ומיוצר משנת 2007.

## "פיאג'ו אפה קלסינו"

* 4 נוסעים : 1 נהג + 3.
* מנוע קירור מים.
* קיבולת מכל דלק - 15 ליטר.
* בהודו דגמי תלת-אופן ברישיון "פיא'גו" מיוצרים משנת 1955 על ידי בג'אג' אוטו ("Bajaj Auto Limited"). דגם "Apé City" עם מנוע דיזל 395 סמ"ק המפיק 8 כ"ס, דגם "Apé Xtra Passenger" עם מנוע דיזל 395 סמ"ק המפיק 8 כ"ס, דגם "Apé mini " עם מנוע דיזל 441 סמ"ק המפיק 9 כ"ס. חלק לא מבוטל מהדגמים משרתים כמוניות בתצורת ריקשה (ריקשה ממונעת) המורשות להסיע 3 נוסעים מלבד לנהג.

## תמונות

קובץ: Ape Calessino 02 (RaBoe).jpg| "פיאג'ו אפה קלסינו"
קובץ:Ischia Ape.jpg | "פיאג'ו אפה קלסינו"
קובץ:Lisboa, tuk-tuk.jpg | "פיאג'ו אפה קלסינו"
קובץ:Verona — Piaggio Apecar blanco (decappottabile).jpg | "פיאג'ו אפה קלסינו"
קובץ:Ape 03.JPG | "פיאג'ו אפה קלסינו" - מבט לתא הנוסעים האחורי
קובץ: Blue Ape Calessino (detail) (1).jpg| "פיאג'ו אפה קלסינו" - מבט לתא הנהג ולוח מחוונים
קובץ:Tourism autorickshaw F.jpg | "פיאג'ו אפה קלסינו"


## ראו גם
* פיאג'ו אפה

## קישורים חיצוניים

* 
* 
* 

## הערות שוליים

קטגוריה:קטנועי ואופנועי תלת-אופן
קטגוריה:כלי רכב שהושקו ב-1948
קטגוריה:כלי רכב איטלקיים
קטגוריה:מוניות
קטגוריה:פיאג'ו
יחסי גרמניה – סרי לנקה

**יחסי גרמניה–סרי לנקה** הם היחסים הדו-צדדיים בין גרמניה לסרי לנקה. היחסים בין המדינות כוננו בשנת 1953. באוקטובר 2013 נחגגו 60 שנה לכינון היחסים בברלין. עם תום מלחמת האזרחים במדינה ב-2009, גרמניה הייתה שותפה חשובה בתהליך השיקום והסיוע ובפיוס בין קבוצות אתניות שונות. בנוסף, גרמניה ושותפיה באיחוד האירופי שמים לב לזכויות האדם במדינה ולפיתוח המצב ההומניטרי.

## יחסים כלכליים
גרמניה היא שוק המכירות השלישי בחשיבותו של סרי לנקה. בשנת 2014, הסתכם היבוא הגרמני של סחורות מסרי לנקה, המורכב בעיקר מגומי, תה וטקסטיל ב-473.3 מיליון אירו. הייצוא הגרמני של מכונות, הנדסת חשמל ומוצרים כימיים וכן כלי רכב הסתכם ב-218.1 מיליון אירו. גרמניה היא המשקיעה השנייה בחשיבותה מבין מדינות האיחוד האירופי בסרי לנקה. באמצעות השקעה של 51 חברות גרמניות, נוצרו 11,700 מקומות עבודה בסרי לנקה. מאז 1951 נחתמו הסכמי סחר שונים, ששימשו בסיס לשיתוף פעולה דו-צדדי. בשנת 1979 נחתמה אמנה למניעת כפל מס, אשר הקטינה את שיעורי המס על דיבידנדים עבור שתי המדינות.

בין ההסכמים שנחתמו בין המדינות:
* הסכמי סחר (1950, 1955, 1958).
* הסכם קידום והגנה על השקעות (2000).
* הסכם מסגרת לשיתוף פעולה טכני (1973).
* הסכם תעופה (1973, 1995).
* הסכם מיסוי כפול (1979).

## חינוך
בשנת 1999 מכון דרום אסיה היידלברג (SAI) פתח סניף בקולומבו. בשנת 2014 הצליחו SAI ואוניברסיטת קולומבו להעמיק את מערכת היחסים ביניהם באמצעות מזכר הבנות.
מכון גתה מבוסס בקולומבו מאז 1957. המחויבות של המכון מתמקדת בעיקר בתחומי חילופי תרבויות ומתן הזדמנויות להכשרת שפות.

## תיירות
תיירים גרמנים מהווים את קבוצת התיירים השלישית בחשיבותה עבור סרי לנקה עם 85,470 מטיילים בשנת 2013. השפל התיירותי שנגרם בגלל הצונאמי בשנת 2004 ומלחמת האזרחים שנמשכה עד 2009, התאוששה בשנים שלאחר מכן על ידי מספר הולך וגדל של מבקרים. בשנת 2014 סרי לנקה חלה צמיחה תיירותית של כ-21% בקרב מטיילים גרמנים.

## פיתוח
כחלק מהתוכניות האזוריות, גרמניה עוסקת במדיניות פיתוח בסרי לנקה מאז שנת 1958. ביחס לתהליכי הפיוס והשלום המתמשכים, מוקד שיתוף הפעולה הוא בעיקר במניעת משברים ופיתוח שלום. לשם כך הוקמו תוכניות לשילוב חברתי ושינוי כמו גם חינוך לשלום. צעדים נוספים כוללים פרויקטים להכשרה מקצועית בצפון הארץ ובמזרחה.

## נציגויות דיפלומטיות
* גרמניה מחזיקה בסרי לנקה שגרירות בקולומבו.
* סרי לנקה מחזיקה בגרמניה שגרירות בברלין ו-8 קונסוליות בברמן, דיסלדורף, פרנקפורט, המבורג, לייפציג, מיינץ, מינכן ושטוטגרט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוזבקיסטן–גרמניה

**יחסי אוזבקיסטן–גרמניה** הם היחסים הדו-צדדיים בין גרמניה לאוזבקיסטן. היחסים הדו-צדדיים החלו כאשר הרפובליקה הפדרלית של גרמניה הכירה בעצמאותה של רפובליקת אוזבקיסטן ב-31 בדצמבר 1991.
## סקירה כללית
ממוזער|שגרירות אוזבקיסטן בברלין
היחסים הדו-צדדיים בין המדינות מתבססים על קרבה ואמון. עם זאת, ישנם תנאי מסגרת קשים לסחר ולהשקעה, ונושאי זכויות אדם מטופלים גם על ידי הצד הגרמני. בסיס התובלה האווירית טרמז הממוקם באוזבקיסטן חשוב מאוד כבסיס לוגיסטי לאספקה הגרמנית באפגניסטן. הרפובליקה של אוזבקיסטן מאפשרת את השימוש בו על ידי הבונדסוור. על פי נתוני משרד החוץ הפדרלי, גרמניה דורגה במקום ה-6 מבין שותפי הסחר במדינה בשנת 2012, עם נתח של 3.8% ביבוא האוזבקיסטי. מוצרי היצוא הגרמניים החשובים ביותר הם מכונות, כלי רכב וחלקי רכב וכן תרופות. היקף הסחר הדו-צדדי בשנת 2012 היה 414.9 מיליון אירו.

הממשלה הפדרלית מעורבת באופן פעיל במערכות יחסים דו-צדדיות בנושא פיתוח מדיני. ממשלת גרמניה הוציאה למעלה מ-300 מיליון אירו על פרויקטים לפיתוח לשיתוף פעולה טכני וכלכלי עם אוזבקיסטן בין השנים 1992–2013. תמיכה במודרניזציה של תחום הבריאות האוזבקי אך גם תמיכה בפיתוח כלכלי בר-קיימא הם מרכיבים חשובים ביחסי המדינות.

הסכם תרבות בין המדינות נחתם בשנת 1993 ונמצא בתוקף מאז 2002. משרד החוץ הפדרלי רואה בכך מרכיב חיוני לשיתוף פעולה תרבותי.

## נציגויות דיפלומטיות
* גרמניה מחזיקה באוזבקיסטן שגרירות בטשקנט.
* אוזבקיסטן מחזיקה בגרמניה שגרירות בברלין וקונסוליה כללית בפרנקפורט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוזבקיסטן–צרפת

**יחסי אוזבקיסטן–צרפת** הם היחסים הדו-צדדיים בין אוזבקיסטן לצרפת.

## סקירה כללית
ממוזער|שגרירות אוזבקיסטן בפריז.
ממוזער|שגרירות צרפת בטשקנט.
ב-1 במרץ 1992 שתי המדינות חתמו בטשקנט על פרוטוקול הקובע את היחסים הדיפלומטיים שלהן. הסכם ידידות ושיתוף פעולה המחזק פרוטוקול זה נחתם ב-27 באוקטובר 1993.

פרנסואה מיטראן הוא הנשיא הצרפתי היחיד שביקר באוזבקיסטן במהלך כהונתו, באפריל 1994. נשיא אוזבקיסטן, אסלאם קרימוב, ביקר רשמית בצרפת פעמיים, באוקטובר 1993 ובאפריל 1996 לרגל שבוע אוזבקיסטן באונסק"ו.

## יחסים כלכליים
סחר כלכלי פרנקו-אוזבקי הוא שולי יחסית אך נוטה לעלות: הוא הוכפל בין 2006 ל-2007 והגיע ל-51.7 מיליון אירו ביצוא הצרפתי, ול-157.4 מיליון אירו ביצוא אוזבקיסטי. מרבית היצוא האוזבקי נוגע למוצרי אנרגיה, בעוד שהייצוא הצרפתי מגוון יותר (בעיקר רכיבים אלקטרוניים וחומרים כימיים). רק 35 חברות צרפתיות השקיעו באוזבקיסטן באופן משמעותי.

## יחסי תרבות
טשקנט מארחת ברית צרפתית מאז 2016. בנוסף יש בית ספר צרפתי בטשקנט, שאושר על ידי הסוכנות לחינוך צרפתי בחו"ל מאז 2001.

## נציגויות דיפלומטיות
* צרפת מחזיקה באוזבקיסטן שגרירות בטשקנט.
* אוזבקיסטן מחזיקה בצרפת שגרירות בפריז.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אנואל AA

**עמנואל גזמי סנטיאגו** (בספרדית: **Emmanuel Gazmey Santiago**; נולד ב-26 בנובמבר 1992), ידוע בשם הבמה **אנואל AA** (**Anuel AA**), הוא ראפר וזמר פורטוריקני.

## חיים אישיים
גזמי נולד בקרולינה, פוארטו ריקו ולמד בבית הספר הקתולי "Colegio María Auxiliadora" שבקרולינה.

## קריירה
ב-2011 הוציא אנואל את שירו הראשון, "Demonia". השיר זכה להצלחה רבה וביסס את אנואל AA כאמן פורץ בסצנת הטראפ הלטינית.

ביולי 2018, לאחר ששוחרר מהכלא, הוציא את אלבום הבכורה שלו, *Real Hasta la Muerte,* שהכיל 12 שירים והגיע למקום הראשון במצעד האלבומים הלטיניים של בילבורד תוך פחות מ-24 שעות.

באוגוסט 2018 הוציא את השיר "Bebe", יחד עם הראפר הניו יורקי 6ix9ine. באותה שנה הוא עשה הופעת אורח בשיר "Bubalu".

ביולי 2019, שיתף פעולה יחד עם דדי יאנקי, אוזונה, קרול ג'י וג'יי באלווין, בשיר "China". השיר זכה להצלחה רבה כאשר צבר מעל למיליארד צפיות באתר יוטיוב. בהמשך, השתתף בשיר "Me Gusta", של הזמרת-יוצרת הקולומביאנית שאקירה.

## עמדות והתבטאויות
באוגוסט 2024, אנואל וג'סטין קווילס הביעו תמיכה בנשיא ארצות הברית לשעבר דונלד טראמפ במהלך עצרת שנערכה ב-30 באוגוסט 2024 בג'ונסטאון, פנסילבניה. טראמפ הזמין את השניים לבמה במהלך העצרת, ותיאר אותם כ"אגדות מוזיקה פורטוריקניות מדהימות". אנואל AA אמר בנאומו כי הוא רואה בטראמפ את "הנשיא הטוב ביותר שהעולם ראה", והביע תמיכה בטראמפ במטרה לעזור לפוארטו ריקו וללטינים בארצות הברית. השניים לבשו כובעי בייסבול אדומים עם הסיסמה "Make America Great Again" במהלך העצרת. זו הייתה הפעם הראשונה שאמנים לטיניים גדולים תמכו פומבית בטראמפ במהלך קמפיין הבחירות לנשיאות 2024.

## דיסקוגרפיה

### אלבומי אולפן
* *2018 Real Hasta la Muerte*
* *2020: Emmanuel*
*2021: Las Leyendas Nunca Mueren
*2022: LLNM2
*2025: *Real Hasta la Muerte 2*

### מיקסטייפים
*2016: Real Hasta la Muerte: The Mixtape*

### אלבומים משותפים

* 2021: Los Dioses (עם אוזונה)

## קישורים חיצוניים

* 

## הערות שוליים

קטגוריה:זמרי רגאטון
קטגוריה:ראפרים פוארטו ריקנים
קטגוריה:אמנים הידועים בשם במה
קטגוריה:מחלוקות סביב טענות לתועבה במוזיקה
קטגוריה:פוארטו ריקנים שנולדו ב-1992
יחזקאל שוורצבוים

**יחזקאל שוורצבוים** (14 באוקטובר 1895 - 3 במאי 1959) עסק בגאולת קרקעות. רכש אדמות ושטחים ליישוב הארץ.

## קורות חייו
נולד בבנדין, שבפולין, בכ"ו תשרי תרנ"ו (1895) לאביו ר' אלימלך, ממשפחה חסידית מיוחסת ממקורבי האדמו"ר ר' דוד'ל מללוב. למד בחדר ובבית-המדרש.

בן 15 עלה ארצה עם קבוצת בחורים בני גילו כדי ללמוד תורה בארץ הקודש. למד שנתיים בישיבת "חיי עולם" בירושלים. התאזרח בארץ עוד בימי השלטון הטורקי. שירת בצבא הטורקי במלחמת-העולם הראשונה כמתורגמן לגרמנית ולערבית ובמקצת לטורקית. הקים יחסי היכרות וידידות עם נכבדי הערבים בעיר ובכפר.

## גאולת הארץ
אחרי מלחמת העולם הראשונה העמיד את קשריו אלה לשירות גאולת הקרקע בעיר ובכפר להרחבת היישוב. שטחים רבים נגאלו בהשתדלותו ובעזרתו, שטחים קטנים וגדולים ליחידים ולחבורות: 2600 דונם מאדמת כפר ג'ליל, שעליה נוסדה המושבה עיר שלום (היא רמת השרון כיום); כ-600 דונם מאדמת שייך מוניס, שעליה הוקם ישוב חקלאי קטן בשם קריית שאול (בדרך להרצליה); 3000 דונם מאדמת הכפר ספריה בשביל יהודי עשיר מלונדון ושמו ברנשטיין, ואחר כך נמכרה האדמה ל"הנוטע" ולבנק בני בנימין; חלק מאדמת סרפנד אל עמר ליד ראשון לציון, שנמכרה אחר כך לחברת ראובן בע"מ ועליה נוסדה שכונה בשם תל-אלימלך; כמה מאות דונמים מאדמת כפר טירה, שהועברו אחר כך לקרן הקיימת; חלק מאדמת כפר סלמה, שנמכר ליהודים ממצרים ושעל אדמה זו נוסדה אחר כך שכונת "קריית יוסף" בגבעתיים (שהייתה מפורסמת זמן-מה בשם "שכונת חאפ");

## פעילותו בתל אביב
הוא רכש כמה חלקות שנמכרו לאנשים פרטיים ליד גבעת רמב"ם; ובתל אביב, רכש את כל השטח בשכונת צ'לנוב, הכולל את הרחובות פרץ, לוינסקי, הגדוד העברי ומרכז מסחרי ועוד. שמש בתפקיד מוכתר ממונה מטעם השלטון לשכונות העבריות בשטח העירוני של יפו כמסופר באנציקלופדיה העירונית תל אביב 100: 

נפטר 3 במאי 1959, נקבר בבית העלמין בקרית שאול.

אשתו- שושנה (רוזה) שוורצבוים (לבית שולמן). היה אב לשני בנים ושתי בנות.

## לקריאה נוספת
* 

## הערות שוליים

קטגוריה:אישים הקבורים בבית הקברות קריית שאול
קטגוריה:אנשי העלייה השנייה
קטגוריה:גואלי אדמות בארץ ישראל
קטגוריה:חברי הבונים החופשיים בישראל
קטגוריה:ישראלים ילידי פולין
קטגוריה:מתורגמנים
קטגוריה:ישראלים שנולדו ב-1895
קטגוריה:ישראלים שנפטרו ב-1959
מרפאת הפלות

**מרפאת הפלות** היא מתקן רפואי בו מבצעים הפלה מלאכותית. מרפאה כזו יכולה להיות מרפאה פרטית, מרפאה של עמותה (למשל הורות מתוכננת), או חלק מבית חולים או ממרכז רפואי ציבורי (כמו קופת חולים).

## סטטיסטיקה
בשנת 2001 היו בקנדה 197 מרפאות הפלות, מתוכן 167 בבתי חולים.

בשנת 2013 היו בהולנד 14 מרפאות הפלות, בהן בוצעו 92% מההפלות במדינה. 11% מהנשים נסעו להולנד במיוחד לשם כך.

בשנת 2014 היו בארצות הברית 1,671 מרפאות הפלות, כמחציתן במדינות קליפורניה וניו יורק. במדינות מיסיסיפי, מיזורי, דקוטה הצפונית, דקוטה הדרומית וויומינג הייתה רק מרפאה אחת לכל המדינה. ב-90% מהמחוזות בארצות הברית אין אף מרפאת הפלות.

## נגישות המרפאות
### הולנד
בשנת 1911 נאסרו בחוק ההפלות המלאכותיות בהולנד, ונוצר שוק שחור גדול שסיפק הפלות לא-חוקיות. בשנת 1962 בוצעו כ-25,000 הפלות ברחבי הולנד, כולן לא-חוקיות. באותה שנה נשפטו 70 מבצעי הפלות חובבנים על ביצוע הפלות לא-חוקיות. הפלות אלו בוצעו ברובן בשיטות מסוכנות מאוד, והובילו לזיהומים ודימומים פנימיים. כ-20 עד 30 נשים שהפילו מתו מסיבוכים בכל שנה, ועוד רבות אחרות לקו בנכות קשה לכל החיים.

בסוף שנות ה-60 עלה הנושא לדיון ציבורי, ודעת הקהל נטתה להסכים להסדרת הפלות מלאכותיות, מאחר שהפלות מתבצעות ממילא. בשנות ה-70 נפתחו לראשונה מרפאות ייעודיות להפלה מלאכותית. תחילה הן פעלו בהעלמת עין של הרשויות. בשנת 1976 ניסה שר המשפטים, דריס ואן אכט, לסגור מרפאה כזו בצפון הולנד, אך מיד הגיעו אליה מאות פעילים מארגונים לזכויות האישה. לאחר הפגנות שנמשכו שבועיים בית משפט פסק לטובת המרפאה, והיא המשיכה לפעול. בשנת 1984 הפלות מלאכותיות הותרו בחוק על ידי הפרלמנט של הולנד.

### ארצות הברית
משנת 2011 עד 2016 נסגרו 162 מרפאות להפלות בארצות הברית, בעיקר בגלל חוקים שנחחקו בידיי מחוקקים רפובליקנים. חוקים אלו החמירו את דרישות הבטיחות לפעילות מרפאת הפלות. רוב המרפאות לא יכולות לעמוד בתנאים אלה ונאלצות לסגור את שעריהן. מתנגדי הרגולציה טוענים שהיא מיותרת ומכנים אותה TRAP Laws (Targeted Regulation of Abortion Provider, רגולציה ממוקדת של מרפאת הפלות). חלק מהרגולציות בוטלו בידי בית המשפט העליון של ארצות הברית.

זמינות מרפאות ההפלה מוגבלת במיוחד באזורים כפריים ושמרניים. על פי מחקר בנושא זה, 74% מתושבות אזורים אלו שהיו מעוניינות בהפלה נסעו למרפאה במרחק של לפחות 80 קילומטר.

## מחאה נגד הפלות
מרפאות הפלות הן לעיתים קרובות יעד להפגנות של תנועות נגד הפלות. פעילי התנועות מפגינים מחוץ למרפאה ומנסים להזהיר נשים הנכנסות למרפאה מפני סיכונים של הפלות, או מציגים תמונות של עוברים. בשנת 1985, כ-85% מהמרפאות בארצות הברית סבלו מהפגנות, בהן 16% ליד בתי העובדים, ו-19% מהמרפאות קיבלו איומים על הטמנת פצצה במרפאה. במספר מדינות נקבע בחוק אזור חיץ סביב המרפאות בו המחאה אסורה.

## אלימות נגד מרפאות הפלות
מרפאות הפלות בארצות הברית חוות לעיתים קרובות אלימות מצד המפגינים נגד הפלות. משנת 1978 עד 1993 היו מעל ל-100 פיגועים נגד מרפאות, באמצעות פצצה או הצתה; מעל ל-300 אירועי פלישה, ומעל ל-400 תקריות של ונדליזם. מאז שנות התשעים נרצחו 11 עובדי מרפאות, בהם ארבעה רופאים. בשנות התשעים אירעו 7 מקרי רצח, בשנת 2009 נרצח רופא בוויצ'יטה, קנזס, ובשנת 2015 נרצחו שלושה בני אדם במרפאה של הורות מתוכננת בקולורדו ספרינגס.

בתגובה למעשי האלימות נחקק בשנת 1994 "חוק חופש הגישה למרפאת הפלות", האוסר על שימוש בכוח או חסימת הדרך לאדם המגיע למרפאת הפלות.

## קישורים חיצוניים

קטגוריה:בריאות האישה
קטגוריה:ארצות הברית: הפלה מלאכותית
קטגוריה:הפלה מלאכותית
יחסי הממלכה המאוחדת – סרי לנקה

**יחסי הממלכה המאוחדת–סרי לנקה** הם יחסי החוץ בין סרי לנקה לממלכה המאוחדת.

## היסטוריה
במהלך מלחמות נפוליאון, בריטניה הגדולה, מחשש שהשליטה הצרפתית בהולנד עשויה למסור את סרי לנקה לצרפתים, כבשה את אזורי החוף של האי (שאותם כינו ציילון) בלא מעט קושי בשנת 1796, וסיימה את תקופת ציילון ההולנדית. בשנת 1802 אמנת אמיין מסרה רשמית את החלק ההולנדי של האי לבריטניה והיא הפכה למושבת כתר (ראו ציילון הבריטית). בשנת 1803 פלשו הבריטים לממלכת קאנדי במלחמת קנדיאן הראשונה, אך נהדפו. בשנת 1815 נכבשה קאנדי במלחמת קנדיאן השנייה, ובסופו של דבר הסתיימה עצמאותה של סרי לנקה.

משנת 1817 הייתה סרי לנקה מושבה המזוהה עם הודו הבריטית, ועם הזמן החלו רפורמות פוליטיות משמעותיות בוועדת דונמור שהציעה את החוקה ששימשה בין השנים 1931–1947. האי הפך לממשל עצמי כדומיניון של ציילון בשנת 1948, וכרפובליקה הסוציאליסטית הדמוקרטית של סרי לנקה משנת 1972.

## 2015 ואילך
הנשיא מייטריפלה סיריסנה ערך ביקור רשמי בבריטניה בשנת 2015 ונפגש עם ראש הממשלה דייוויד קמרון והמלכה, ואילו ראש הממשלה רניל וויקרמאסהה ערך ביקור רשמי בשנת 2018 לפגישה עם ראש הממשלה תרזה מיי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Foot Tapper

**Foot Tapper** הוא קטע אינסטרומנטלי של הלהקה הבריטית הצלליות. השיר הגיע לראש מצעד הסינגלים הבריטי, והיה להיטם האחרון של הצלליות שהגיע למקום הראשון במצעד בממלכה המאוחדת (לא כולל שירים שביצעו כלהקת הליווי של קליף ריצ'רד).

הנעימה ידועה גם מהיותה אות התוכנית "Sounds of the 60s" בערוץ 2 של רדיו ה-BBC, מתחילת שידורה ב-1983 עד לשנת 2017.

הקטע מנוגן בסרט "חופשת קיץ".

## מיקומי שיא

## משתתפים
* האנק מרווין – גיטרה מובילה
* ברוס ולש – גיטרת קצב
* בריאן "ליקרייס" לוקינג – גיטרה באס
* בריאן בנט – תופים

## קישורים חיצוניים

## הערות שוליים

קטגוריה:קטעים אינסטרומנטליים
קטגוריה:שירים ממחזות זמר
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
יחסי סרי לנקה – רוסיה

**יחסי רוסיה–סרי לנקה** הם היחסים הדו-צדדיים בין רוסיה לסרי לנקה.

## היחסים במהלך התקופה הסובייטית
[ממוזער| הנשיא [מהינדה ראג'פקסה עם נשיא רוסיה דמיטרי מדבדב, בפורום סנקט פטרבורג הבינלאומי לכלכלה, ביוני 2011.]]

ברית המועצות כוננה יחסים דיפלומטיים עם סרי לנקה ב-3 בדצמבר 1956. בשנת 1958, ברית המועצות וסרי לנקה חתמו על הסכם על שיתוף פעולה כלכלי וטכני. בשנת 1967 הם הקימו מפעל פלדה (כושר ייצור - 50,000 טון מלאי בשנה), מפעל צמיגים ומפעל לחומרי בנייה ליד קולומבו, כולם בסיוע ברית המועצות.

## היחסים במהלך הפדרציה הרוסית
### יחסים פוליטיים
במהלך המלחמה בין כוחות צבא סרי לנקה (ממשלת סרי לנקה) לבין הנמרים הטמילים, רוסיה עזרה לסרי לנקה על ידי מתן אימונים על טקטיקות שדה קרב לצבא סרי לנקה.

באו"ם, רוסיה תמכה בסרי לנקה כמעט בכל החלטה שהוצעה נגדם. הדבר הבולט ביותר היה במהלך השלבים האחרונים של מלחמת האזרחים בסרי לנקה בשנת 2009, כאשר מדינות אירופה יחד עם קנדה ומקסיקו הביאו הצעת הפסקת אש נגד צבא סרי לנקה. עם זאת, סין ורוסיה הטילו וטו על הצעת החוק. בהמשך, הצעת חוק נוספת לפשע מלחמה שהוגשה על ידי מדינות המערב נגד ממשלת סרי לנקה נתקלה בווטו של רוסיה וסין יחד עם מספר מדינות אחרות.

סרי לנקה הגיבה לטובת רוסיה במהלך המשבר האוקראיני, והכירה בדאגותיה של רוסיה כמוצדקות.

### יחסים צבאיים
רוסיה עזרה לסרי לנקה להשיג נשק רוסי ממספר מדינות במהלך 30 השנים האחרונות. דוגמאות לכך היו מטוסי מיג-27, ומסוקי מיל מי-17 המשמשים את חיל האוויר של סרי לנקה וטנקי T-55/54, ונגמ"שים BTR-80 המשמשים את צבא סרי לנקה.

בשנת 2017, סרי לנקה הזמינה פריגטה מסדרת גפרד בשווי 158.5 מיליון דולר עבור חיל הים של סרי לנקה.

### יחסים כלכליים
סרי לנקה ורוסיה הרחיבו לאחרונה את שיתופי הפעולה להרחבת סחר התה בין שתי המדינות. נכון לעכשיו, כ-17 אחוז מיצוא התה של סרי לנקה יוצא לרוסיה. התה בסרי לנקה מהווה 30% משוק התה ברוסיה. בשנת 2016 הגיעו לסרי לנקה 58,176 תיירים רוסים. מספר זה עולה בהדרגה בשנים האחרונות.

בדצמבר 2017 רוסיה הטילה מגבלה זמנית על יבוא מוצרי חקלאות מסרי לנקה כולל תה ציילון לאחר שנמצא חרק בשם חיפושית החאפרה במשלוח תה. אולם מאוחר יותר התגלה כי החיפושית אינה ילידת סרי לנקה ואינה מתגוררת בה. רוסיה אחראית לכמעט 19 אחוז מייצוא התה בשווי 1.27 מיליארד דולר בסרי לנקה. לאחר דיון עם משלחת רשמית מטעם מועצת התה של סרי לנקה, רוסיה הסכימה להסיר את המגבלות החל מ-30 בדצמבר. סרי לנקה אף הסירה איסור על אזבסט, המיובא בעיקר מרוסיה. על פי החשד, רוסיה לא הייתה מרוצה מהמדיניות הפרו-מערבית של האו"ם שהובילה את ממשלת סרי לנקה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ויקטוריה דאפילד

**ויקטוריה איילין אליזבת' דאפילד** (באנגלית: **Victoria Eileen Elizabeth Duffield**; נולדה ב-3 בינואר 1995) היא זמרת-יוצרת, רקדנית ושחקנית קנדית. התפרסמה עם סינגל הבכורה שלה "Shut Up and Dance" שהגיע למקום ה-12 במצעד הפזמונים קנדה הוט 100 בשנת 2011, ואיגוד תעשיית ההקלטות הקנדי העניק לו תעודת פלטינה עקב מכירותיו.

## קורות חיים
נולדה בעיר אבוטספורד , קולומביה הבריטית, קנדה. יש לה שני אחים: ברקלי ומיצ'ל.

### קריירת שירה
ב-2010 הגיעה דאפילד לשלב הגמר של תחרות המציאות "הכוכב הבא"  של ערוץ הטלוויזה הקנדי YTV .

ב-2011 החלה להקליט שירים אצל Warner Music Canada , המחלקה הקנדית של וורנר מיוזיק גרופ.

ב-2012 הוציאה לאור את אלבום הבכורה שלה, "Shut Up and Dance" .

ב-2014 הוציאה לאור את אלבומה השני, "Accelerate".

ב-2019 הוציאה לאור את אלבומה השלישי, "Day Won", כאלבום עצמאי.

### קריירת משחק
דאפילד שרה בסדרת ההנפשה לילדים "תותית" את קטעי השירה של הדמות דובדבנית (Cherry Jam). השתתפה מגיל 10 בתפקיד שחקנית אורחת במספר סרטי טלוויזיה ופרקי סדרות טלוויזיה שצולמו בפרובינציה הקנדית קולומביה הבריטית.

### פעילות צדקה
דאפילד תומכת בעמותת "Free The Children" ו בתנועת .

## דיסקוגרפיה
### אלבומים

### סינגלים

#### סינגלים שיווקיים

* 2010: "Fever"
* 2010: "Hey!!!"
* 2010: "Bam Bam"
* 2011: "Last Christmas"
* 2012: "Feel"
* 2012: "Break My Heart"
* 2018: "Get Me High"

## פילמוגרפיה

## קישורים חיצוניים
* 

## הערות שוליים

קטגוריה:זמרות-יוצרות קנדיות
קטגוריה:רקדניות קנדיות
קטגוריה:שחקניות ילדות קנדיות
קטגוריה:קנדיות שנולדו ב-1995
קטגוריה:קנדים שנולדו ב-1995
יחסי גרמניה–טג'יקיסטן

**יחסי גרמניה–טג'יקיסטן** הם היחסים הדו-צדדיים בין גרמניה לטג'יקיסטן.

## סקירה כללית
בשנת 1991 קיבלה טג'יקיסטן את עצמאותה מברית המועצות, ובשנת 1992 הכירה גרמניה בעצמאותה והקימה שגרירות בבירה דושנבה. עד 2001 הייתה גרמניה המדינה היחידה באיחוד האירופי עם נציגות קבועה בטג'יקיסטן. בספטמבר 1992 פרצה בטג'יקיסטן מלחמת אזרחים בין הממשלה לבין האופוזיציה האסלאמית. בשנת 1994 הושגה שביתת הנשק ואמומאלי רחמון נבחר לנשיא. בשנת 1997 הממשלה והאופוזיציה הטג'יקית חתמו על הסכם שלום שסיים את מלחמת האזרחים בת החמש שנים. עם זאת בשנה שלאחר מכן חלה אי שקט ולחימה קשה בין כוחות הממשלה ליחידות האופוזיציה האיסלאמית. טג'יקיסטן הצטרפה לקהילת המדינות המשולבות בשנת 1999, אז פורקו היחידות המזוינות של האופוזיציה הטג'יקית המאוחדת. הנשיא רחמון נבחר לשבע שנים נוספות.

## ביקורים רשמיים
נשיא טג'יקיסטן אמומאלי רחמון שהה בברלין בין התאריכים 12–15 בדצמבר 2011 במהלך ביקור ממלכתי. היום הראשון עסק בעיקר בקשרים הכלכליים בין המדינות, והוא פגש גם את שר הכלכלה והטכנולוגיה הפדרלי, פיליפ רוזר. בעקבות השיחה בין השניים נחתמו שלושה הסכמים גרמניים-טג'יקים חדשים בנושאי בריאות, אנרגיה ומדעי הגאוגרפיה. ב-14 בדצמבר ביקר רחמון את נשיא גרמניה, כריסטיאן וולף, במעונו הרשמי בברלין. אחר הצהריים נפגש רחמון עם הקנצלרית אנגלה מרקל שקיבלה אותו לשיחה ואז קיים איתה מסיבת עיתונאים.

## יחסים כלכליים
היחסים הכלכליים בין גרמניה לטג'יקיסטן נמצאים כיום ברמה נמוכה. היבוא מטג'יקיסטן, הכולל בעיקר כותנה ואלומיניום, הסתכם בשנת 2014 ב-2.8 מיליון אירו בלבד. לעומת זאת, היצוא לטג'יקיסטן, שעסק בעיקר בהנדסת חשמל, כלי רכב, חלקי רכב ומכונות, הגיע ל-44.3 מיליון אירו. עם היקף סחר של 47 מיליון יורו, טג'יקיסטן עדיין במקום האחרון בסחר המזרחי הגרמני. במאי 2015, חברי ועדת העסקים הגרמנית למזרח ערכו סיור בטג'יקיסטן, בין היתר הם דנו בפרויקטים בדושנבה עם נציגי הכלכלה הטג'יקית. הרחבת שירותי מיקרו-פיננסים על ידי איגודי אשראי חיונית לקידום כלכלה מתפקדת, מה שיוצר גם אפשרויות לסיוע עצמי עבור החלקים העניים באוכלוסייה. זה הביא גם לשיתוף פעולה יעיל בטג'יקיסטן, למשל עם חברת הכספים הבינלאומית (IFC).

## נציגויות דיפלומטיות
* גרמניה מחזיקה בטג'יקיסטן שגרירות בדושנבה.
* טג'יקיסטן מחזיקה בגרמניה שגרירות בברלין וקונסוליה כללית בהמבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יצחק שמשון שילה

**יצחק שמשון שילה** (21 באוגוסט 1913 – 20 ביולי 2003) היה שופט ישראלי, שכיהן בין היתר כסגן נשיא בית המשפט המחוזי בתל אביב, וכן כשופט בפועל בבית המשפט העליון.

## ביוגרפיה
שילה נולד ב-י"ח באב תרע"ג לחיה אסתר וישראל שימל, בעיירה גליניאני שבגליציה המזרחית (כיום אוקראינה. בשנת 1918 עברה המשפחה לווינה כפליטי מלחמת העולם הראשונה. בשנת 1926 עלתה המשפחה לארץ ישראל והשתקעה בירושלים. למד אצל הרב אליעזר מאיר ליפשיץ בסמינר המזרחי בבית הכרם (כיום מכללת ליפשיץ).

בשנת 1933 נסע ללונדון ולמד משפטים בבית הספר לכלכלה של לונדון והתקבל להתמחות במידל טמפל בעיר. בשנת 1937 חזר לארץ והתמחה אצל ד"ר משה זמורה (לימים נשיא בית המשפט העליון). בשנת 1942 התגייס לחיל האוויר המלכותי ושירת כחייל מודיעין בקהיר, מדבר לוב, ובאיטליה. במהלך שירותו הצבאי נישא לרחל שור ששירתה כקצינה בחיל העזר לנשים בקהיר.

בשנת 1945 שב לארץ והחל לכן כשופט בבית המשפט השלום בתל אביב. בשנת 1952 קודם לבית המשפט המחוזי וב-1978 מונה לסגן הנשיא. בשנת 1981 כיהן כשנה במינוי בפועל בבית המשפט העליון, אך לא קיבל תקן קבע.

לאחר פרישתו החל להרצות בפקולטה למשפטים באוניברסיטת תל אביב. שילה עסק רבות בתחום הגישור והבוררות, הן בהיבט המחקרי והן בהיבט הציבורי. בנוסף שילה תרגם שירים מעברית לגרמנית וההפך. בשנת השמונים לחייו ראה אור הספר "מנחה ליצחק" ובו מאמרים משפטיים שנכתבו לכבודו. שילה נפטר ב-כ"ח בתמוז תשס"ג ונטמן בבית הקברות סנהדריה בירושלים.

לשילה שני בנים: אילן שילה - שופט בדימוס בבית המשפט המחוזי מרכז, וד"ר יוסף שילה.

## עבודתו המשפטית
### מפסיקותיו
ב-31 בדצמבר 1981 ניתן פס"ד בפרשת ברששת נ' האשאש, על ידי השופטים משה לנדוי, אהרן ברק ושילה. העתירה עסקה באישה שנפצעה בתאונת דרכים ודרשה פיצוי על אובדן כושר השתכרות, אף על פי שלא עבדה כלל לפני התאונה וחיה על תמיכות ממשרד הסעד. שילה חידש בפסק הדין כי כושר ההשתכרות של האדם הוא דבר מופשט ולא תלוי ברמת היישום שלו בפועל. על כן, אדם שהזיק לרעהו חייב לפצותו על אובדן כושר התשכרות גם אם לא מימש אותה בפועל קודם הנזק.

באותו היום ניתן פס"ד נוסף על ידי השופטים שילה, ברק ודב לוין, בפרשת שללם נ' משרד הפנים. פנחס שללם עתר נגד שלילת רישיון הנשק שלו שנגרם עקב גילוי עברות קדומות על ידי הרשות הממונה על מתן רישיונות הנשק. שילה, בדעת מיעוט, סבר כי בנושא העוסק ברישיון לאמצעי העלול לעלות בחיי אדם, יש לתת לרשות הממונה מקום להפעיל את שיקול דעתה בנוגע לשלילת רישיונות, גם אם הדבר אינו נראה לבית המשפט.

### ממאמריו
* '''הבו לנו משפט עברי''', הפרקליט כ"ד, תשכ"ח, עמ' 363.
* '''כיצד יפורש חוק השומרים?''', הפרקליט כ"ה, תשכ"ט, עמ' 102.
* '''שילוב בוררות במנגנון השיפוט''', מחקרי משפט ח', תש"ן, עמ' 93.
* '''עוד לבעיית ההתנגשות בין הערכאה האזרחית לערכאה הדתית''', עיוני משפט ג', תשל"ג, עמ' 946.
* ''' "ואהבת לרעך כמוך" - נורמת היסוד לחוקת המדינה''', פרשת השבוע ברוח המשפט, פרשת קדושים גיליון 119, תשס"ג.

## קישורים חיצוניים
* השופט יצחק שמשון שילה ז"ל באתר הרשות השופטת
* סיפור חייו האישי בפודקאסט "סיפור משפחתי"

## הערות שוליים

קטגוריה:שופטים במינוי זמני בבית המשפט העליון
קטגוריה:שופטי בית המשפט המחוזי בתל אביב
קטגוריה:שופטי בית משפט השלום בתל אביב
קטגוריה:בוגרי בית המדרש למורים מזרחי
קטגוריה:בוגרי בית הספר לכלכלה של לונדון
קטגוריה:מתנדבי היישוב לחיל האוויר המלכותי הבריטי
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1913
קטגוריה:ישראלים שנפטרו ב-2003
חצי האי ג'ונס (אנטארקטיקה)

**חצי האי ג'ונס** (באנגלית: **Jones Peninsula**) הוא חצי אי מכוסה קרח בצפון מערב האי ת'רסטון שבאנטארקטיקה.

חצי האי ממוקם 8 קילומטרים מחצי האי יוז.

## היסטוריה
### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

האי נקרא על שמו של סגן משנה רוברט ה. ג'ונס (Robert H. Jones) שהיה נווט וטייס המשנה של מטוס PBM מארינר אשר שימש את צי ארצות הברית במסגרת מבצע מבצע קפיצה לגובה לצלם תצלומי אוויר של האי ת'רסטון לצורך מיפוי האזור בין השנים 1946–1947.

## קישורים חיצוניים
* חצי האי ג'ונס באתר הסקר הגאולוגי של ארצות הברית
* חצי האי ג'ונס באתר הגאזט האנטארקטי המשווה SCAR של ממשלת אוסטרליה
* תצלום לוויין של חצי האי ג'ונס

## הערות שוליים

ג'ונס
ג'ונס
יחסי גרמניה–לאוס

**יחסי גרמניה–לאוס** הם היחסים הדו-צדדיים בין גרמניה ללאוס.

## סקירה כללית
גרמניה המערבית כוננה יחסים דיפלומטיים עם לאוס ב-31 בינואר 1958, בעוד שגרמניה המזרחית עשתה זאת ב-27 במאי 1974.

הקנצלרית אנגלה מרקל נפגשה בפסגת ASEM באולן בטור ב-14 ביולי 2016 עם ראש ממשלת לאוס תונגלון סיסולית. ישיבה נוספת של שני ראשי הממשל התקיימה ב-13 במרץ 2019 בברלין. סגן ראש ממשלת לאוס, סיפנדון, ביקר בגרמניה במרץ 2018 לציון 60 שנה ליחסי גרמניה-לאוס ופתח את הלילה הלאוטי בבורסת התיירות הבינלאומית בברלין.

## יחסים כלכליים
בגלל האוכלוסייה הקטנה וכוח הקנייה הנמוך יחסית, היחסים הכלכליים עם לאוס היו עד כה דלים. חילופי הסחר הסתכמו ב-109 מיליון אירו בשנת 2017 (יבוא לגרמניה 79 מיליון אירו, יצוא 30 מיליון אירו). לצד צרפת, הרפובליקה הפדרלית היא אפוא שותפת הסחר האירופית החשובה ביותר עבור לאוס.

הסכם הגנה וקידום מה-9 באוגוסט 1996 נכנס לתוקף ב-24 במרץ 1999.

חברות גרמניות או גרמניות-לאוטיות פועלות בלאוס בתחום האנרגיה המתחדשת, תחום השירותים, ייצור הטקסטיל ותחום הכרייה. מרצדס בנץ ו-BMW מיוצגים על ידי סוחרים מקומיים. גידול תיירות חשוב כמקור החליפין השני בגודלו (כ-35,000 תיירים גרמנים בשנת 2017).

לאוס מקבלת סיוע בפיתוח גרמני, ומאז תחילת שיתוף הפעולה הדו-צדדי ב-1964, שירותי שיתוף הפעולה הגרמניים ללאוס הסתכמו בכ-485 מיליון אירו.

## נציגויות דיפלומטיות
* גרמניה מחזיקה בלאוס שגרירות בוויינטיאן.
* לאוס מחזיקה בגרמניה שגרירות בברלין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Neva Towers

**Neva Towers** הוא קומפלקס של שני גורדי שחקים סופר גבוהים שנמצא ב"מוסקבה סיטי", מרכז העסקים הבין-לאומי של מוסקבה.

בניית המתחם החלה ב-2013 והסתיימה ב-2019. המתחם מורכב משני מגדלים שהוקמו על מסד אחד בן 4 קומות:
* מגדל 1 – בן 68 קומות, אשר בנייתו הסתיימה ב-2020.
* מגדל 2 – בן 79 קומות, אשר בנייתו הסתיימה ב-2019.

בנובמבר 2022 נפתחה סוכנות למבורגיני במגדל 1 של הקומפלקס  Neva Towers. הסוכנות התמקמה על פני 2 קומות. באולם התצוגה בין הדגמים יש את הורקאן ,אוונטאדור ואורוס.

הפרויקט תוכנן על ידי משרדי האדריכלים HOK ו-FXCollaborative ונבנה על ידי הקבלן רונסנס הולדינג.

## קישורים חיצוניים

*  
* Neva Towers באתר המועצה לעירוניות אנכית (CVU)
* Neva Tower 1 באתר SkyscraperPage
* Neva Tower II באתר SkyscraperPage
* Neva Towers באתר ArchDaily

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
יחסי לאוס–רוסיה

[ממוזער|שגרירות לאוס ב[מוסקבה, רוסיה.]]
**יחסי לאוס–רוסיה** הם היחסים הדו-צדדיים בין הרפובליקה הדמוקרטית העממית של לאוס לבין הפדרציה הרוסית. ב-31 בדצמבר 1991, לאוס הכירה בפדרציה הרוסית כמדינה היורשת של ברית המועצות, לאחר פירוקה של האחרונה. לאוס מחזיקה ברוסיה שגרירות במוסקבה, ואילו רוסיה מחזיקה בלאוס שגרירות בויינטיאן.

## יחסי ברית המועצות–לאוס
ברית המועצות כוננה יחסים דיפלומטיים עם לאוס ב-7 באוקטובר 1960. נציג לאוס בצרפת הוסמך אף לברית המועצות, ושגריר ברית המועצות בקמבודיה הוסמך אף ללאוס. ב-1 בדצמבר 1962, ברית המועצות ולאוס חתמו על מספר הסכמים, כולל הסכמי סחר ותשלומים, על סיוע כלכלי וטכני בבניית תחנת כוח הידרואלקטרית בנהר נאם נאפ ועל הקמת בית חולים ובית תחנת רדיו בויינטיאן על בסיס תרומות.

## יחסי הפדרציה הרוסית–לאוס
מאז 2014 רוסיה ולאוס עובדים על הגברת שיתוף הפעולה. הפוליטיקאית הרוסית ולנטינה מטוויינקו נפגשה עם הפוליטיקאית הלאוטית, פני יטוטו, ושוחחה על שיפור וחיזוק היחסים בין המדינות. התיירות מרוסיה ללאוס התגברה במהלך מספר השנים האחרונות, כאשר אזרחים רוסים אינם זקוקים לויזה כדי להיכנס ללאוס. כ-200 תלמידים לאוטיים למדו בבתי הספר ברוסיה. כמו כן תוכננה הקמת בית ספר לשפה הרוסית בויינטיאן.

## חינוך
בית הספר לשגרירות הרוסית בווינטיאן משרת משפחות רוסיות בלאוס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – לאוס

**יחסי ארצות הברית–לאוס** הם היחסים הדו-צדדיים בין ארצות הברית ללאוס.

## היסטוריה
בשנת 1954, לאוס קיבלה עצמאות מצרפת, ובשנת 1955, ארצות הברית כוננה יחסים דיפלומטיים עם לאוס. בשנת 1960 פרצה מלחמת האזרחים בלאוס וארצות הברית תמכה בממשלה המלוכנית של המדינה. מאז 1964 החלה ארצות הברית להפציץ את לאוס על ידי חיל האוויר של ארצות הברית, כחלק מהמערכה שלה בווייטנאם. בשנת 1975, הממשלה הקומוניסטית עלתה לשלטון בלאוס והחלה לשתף פעולה עם וייטנאם וברית המועצות, כמו גם להציג מערכת כלכלה ריכוזית של מפלגה אחת. בשנים 1975–1991 חוו יחסי ארצות הברית–לאוס ירידה קשה. בשנת 1991 אחרי קריסת ברית המועצות לאוס החלה לשאוף לשיפור היחסים עם מדינות אחרות. בשנת 1992 כוננו מחדש יחסי ארצות הברית–לאוס. ביולי 2012 ביקרה מזכירת המדינה האמריקנית הילרי קלינטון בלאוס, מה שהיה הביקור הראשון של מזכיר המדינה האמריקני במדינה זו מאז 1955. בשנת 2016 ביקר מזכיר המדינה האמריקני ג'ון קרי בלאוס פעמיים. בספטמבר 2016 הפך הנשיא ברק אובמה לנשיא ארצות הברית הראשון שביקר בלאוס. במהלך הביקור ברק אובמה, יחד עם נשיא לאוס, באניאנג ווראצ'יט הודיע על פתיחת שותפות מקיפה בין מדינות. נקודות הבעיה ביחסים בין המדינות הן: אנשי צבא אמריקאים נעדרים בלאוס, כמו גם סילוק החימוש הרב שנותר מפוזר בשדות לאחר תום המלחמה.

## יחסים כלכליים
יצוא ארצות הברית ללאוס כולל: מתכת, מטוסים, כלי רכב ומוצרים חקלאיים. יבוא ארצות הברית מלאוס כולל: ביגוד, כימיקלים אורגניים, מוצרים חקלאיים ומתכות יקרות. בפברואר 2016 חתמו שתי המדינות על הסכם מסגרת בנושא סחר והשקעות.

## נציגויות דיפלומטיות
* ארצות הברית מחזיקה בלאוס שגרירות בוויינטיאן.
* לאוס מחזיקה בארצות הברית שגרירות בוושינגטון די סי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – לאוס

**יחסי הממלכה המאוחדת – לאוס** הם היחסים הדו-צדדיים בין הממלכה המאוחדת ללאוס.

## היסטוריה
היחסים בין המדינות כוננו בשנת 1985, אולם רק בשנת 2014 פתחה לאוס שגרירות בלונדון, ובכך הושלמה הנוכחות בבריטניה של כל אחת מעשר המדינות החברות בגוש המסחר והכלכלה של דרום-מזרח אסיה.

## יחסים כלכליים
היצוא של בריטניה ללאוס גדל בכ-20 אחוזים ל-3.98 מיליון ליש"ט בשנת 2013, בהשוואה לשנה הקודמת. היצוא של לאוס לבריטניה, המורכב בעיקר מבגדים, גדל ב-9% ל-42 מיליון ליש"ט.

המשקיע הגדול של בריטניה בלאוס הוא אימפריאל טבק, המחזיק בנתח רציני בטבק הלאוטי.

מותגים בריטים פעילים נוספים כוללים מכוניות לנד רובר וריינג' רובר - פופולריות בקרב מעמד הביניים הלאוטי הצומח - וכן רכבי בנייה של JCB וחברות שירותים פיננסיים כמו Standard Chartered Bank, KPMG ו-PWC.

## נציגויות דיפלומטיות
* בריטניה מחזיקה בלאוס שגרירות בוויינטיאן.
* לאוס מחזיקה בבריטניה שגרירות בלונדון.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי לאוס–צרפת

**יחסי לאוס–צרפת** הם היחסים הדו-צדדיים בין הרפובליקה הדמוקרטית העממית של לאוס לבין הרפובליקה הצרפתית.

## היסטוריה
בסוף המאה ה-18, סיאם השתלטה על החלק שכיום הוא לאוס. בעקבות הפיכת וייטנאם למושבה צרפתית, צרפת החליפה את סיאם והחלה לשלב את לאוס בתוך האימפריה הצרפתית. החוזה הצרפתי-סיאמי של 1907 הגדיר את התחום הנוכחי של לאוס עם תאילנד.

בזמן מלחמת העולם השנייה, כבשה האימפריה היפנית את הודו-סין, שכללה את לאוס. המלך סיסוואנג ונג של לואנג פראבאנג, שוכנע להכריז עצמאות מצרפת ב-1945, קצת לפני כניעתה של יפן. בתחילת 1946, כוחות צרפתיים כבשו מחדש את המדינה והעניקו לה אוטונומיה מוגבלת.

בזמן מלחמת הודו-סין הראשונה בין צרפת לבין התנועה הקומוניסטית בווייטנאם, הנסיך סופהנובונג יסד את ארגון ההתנגדות פאת'ט לאו (אדמות לאוס) שהתחייבה למאבק הקומוניסטי נגד הקולוניאליזם. ללאוס לא הוענקה ריבונות מלאה עד אשר צרפת הפסידה לווייטנאם ובעקבות ועידת ז'נבה לשלום ב-1954 אשר הובילו לעצמאות.

## יחסים כלכליים
צרפת היא המשקיעה המערבית המובילה בלאוס, וצרפת מעורבת בענף התיירות, ההנדסה והביטוח. מכירת ציוד הובלה מהווה את עיקר היצוא הצרפתי ללאוס, יחד עם האלקטרוניקה; צרפת מייבאת מוצרי לבוש מלאוס. צרפת תומכת בפיתוח הכלכלי של לאוס דרך סוכנות הפיתוח הצרפתי והמימון הציבורי.

## יחסי חינוך ותרבות
בלאוס קיים בית ספר תיכון צרפתי, והמכון הצרפתי ובית הספר הצרפתי למזרח הרחוק ממוקמים בו. צרפת ולאוס הן חברות מלאות בארגון הבינלאומי של לה פרנקופוני. חלקם של דוברי הצרפתית בלאוס מוערך בכ-3%, ונתון זה נמצא בצמיחה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי דנמרק–סומליה

**יחסי דנמרק–סומליה** הם היחסים הדו-צדדיים בין דנמרק לסומליה.

## היסטוריה
היחסים הדיפלומטיים בין דנמרק לסומליה כוננו ב-9 ביולי 1960, זמן קצר לאחר עצמאותה של הרפובליקה הסומלית.

במהלך ממשל זיאד באר, סומליה ודנמרק חיזקו את שיתוף הפעולה. סוכנות הפיתוח הבינלאומית הדנית הסכימה להעניק הלוואה בסך 1.4 מיליון דולר להקמת תעשיית הדייג הצפונית של סומליה. בנוסף, משרדי החוץ הסומלים והדנים חתמו על הסכם הלוואה בשנת 1981, בו הונפקו לסומליה 45 מיליון קרונה דנית (8,284,410 דולר) למימון יבוא של מוצרי הון דניים, וכן הוצאות עלות מקומיות ורכישת ציוד ושירותי הון דניים.

בספטמבר 1992 ביקרו שר החוץ הדני אופה אלמאן ינסן ובכירים אחרים בדרום סומליה, אחת המשלחות הזרות הראשונות שעשו זאת מאז פתיחת מלחמת האזרחים בסומליה בשנה שקדמה לה. הרשויות הדניות בשנים שלאחר מכן קיימו יחסים עם ממשלת המעבר הלאומית החדשה של סומליה, ויורשתה, ממשלת המעבר הפדרלית של סומליה.

הקמתה של הממשלה הפדרלית בסומליה לאחר מכן באוגוסט 2012 התקבלה בברכה על ידי הרשויות הדניות, אשר אישרו את המשך תמיכתה של דנמרק בממשלת סומליה, שלמותה הטריטוריאלית וריבונותה. בדצמבר 2013 מינתה ממשלת דנמרק את גרט אגארד אנדרסן לשגריר הדני החדש בסומליה, הראשון מזה עשרים שנה. אנדרסן הציג את תעודותיו בפני נשיא סומליה, חסן שייח מוחמוד, בטקס במוגדישו.

## שיתוף פעולה בפיתוח
הסיוע בפיתוח הדני לסומליה החל בשנת 1980. במהלך 17 השנים שלאחר מכן תרמה דנמרק 532 מיליון קרונה דנית לסומליה, 63% מהם היוו קרנות פיתוח ו-37% סיוע הומניטרי. זה היה חלק זעיר מכלל מימון הפיתוח שקיבלה סומליה בתקופה כבעלת ברית מערבית. משנת 1984 עד 1986 קיבלה סומליה 5.5 מיליון דולר בקרנות פיתוח מדנמרק, המהוות 0.8% מהסיוע הזר.

פרויקטים של פיתוח דני בסומליה הופסקו לאחר מכן לאחר תחילת מלחמת האזרחים בשנת 1991. בשנת 1992 הרשויות הדניות סייעו לסומליה בסכום של 7.5 מיליון דולר, אך טענו כי לא היה להן אפשרות לפרט את הסכום המדויק שיוקצה לשנה שלאחר מכן עד לשיפור במצב הביטחוני. דנמרק וגרמניה שלחו בהמשך 4.5 מיליון דולר לסומליה בשנת 2000, שיועדו לפינוי מוקשים. מ-2003 עד 2006, הרשויות הדניות גם תרמו 15 מיליון קרונה דנית לפרויקט מים בצפון המערב של סומליה, באזור סומלילנד, עם אספקת מי אריגבו.

עם שיפור המצב הביטחוני בסומליה, משרד החוץ הדני השיק את מדיניות הפיתוח החדשה שלו בשנת 2011 בהתבסס על דיפלומטיה פעילה, ביטחון, ממשל, רמת חיים, צמיחה ותעסוקה.

דנמרק גם הקימה ומימנה את קרן סומלילנד עבור אזורי המפתח של הממשל האזורי סומלילנד. בנוסף, האחריות והשקיפות על הממשל המקומי נתמכו באמצעות JPLG, כמו גם שוויון מגדרי באמצעות UNDP. מבחינת צמיחה ותעסוקה, דנמרק תמכה בכך שהיא מאפשרת סביבת מגזר עסקי באמצעות תוכנית PSD של הבנק העולמי בפונטלנד וסומילנד. כמו כן, היא תמכה בשיווק ופיתוח מוסדי באמצעות טרה נובה במגזרי בעלי החיים של שני האזורים. כדי לחזק את רמת החיים, הרשויות הדניות עסקו גם הן בתמיכה הומניטרית באמצעות ארגוני ה-CHF והארגונים הלא ממשלתיים. בסך הכל, תקציב הפיתוח לשנים 2011-2014 היה 364 מיליון קרונה דנית, כאשר 20 מיליון קרונה דנית היו שמורים ליוזמות שלום בסומליה.

## נציגויות דיפלומטיות
שגרירות דנמרק בניירובי, קניה מוסמכת אף לסומליה.

## הערות שוליים

קטגוריה:ערכים ללא קטגוריות פיזיות - יחסי חוץ
כף פיטרסן (אנטארקטיקה)

**כף פיטרסן** (באנגלית: **Cape Petersen**) היא לשון יבשה מכוסה קרח, בצידו הצפוני של האי ת'רסטון, בארץ אלזוורת' שבאנטארקטיקה.

לשון היבשה מעוגלת בצורתה.

לשון היבשה ממוקמת 33 קילומטרים מזרחית - צפון-מזרחית מכף פלאיינג פיש.

## היסטוריה
### גילוי ומיפוי לשון היבשה

לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה בדצמבר 1946.

### מקור השם

שמה של לשון היבשה נתן לה על ידי הוועדה המייעצת לשמות אנטארקטיים.

לשון היבשה נקראת על שמו  של קארל או. פיטרסן (Carl O. Petersen) מהנדס רדיו, שהשתתף במשלחת המחקר האנטארקטית של ריצ'רד בירד בשנים 1920–1930, ו-1933–1935.

## קישורים חיצוניים

* כף פיטרסן באתר הסקר הגאולוגי של ארצות הברית
* כף פיטרסן באתר הגאזט האנטארקטי של ממשלת אוסטרליה
* כף פיטרסן באתר הגאזט האנטארקטי המשווה SCAR של ממשלת אוסטרליה

## הערות שוליים

פיטרסן
פיטקסן
התמוטטות מלון שינג'יה אקספרס

**מלון שינג'יה אקספרס** (בסינית: **欣佳酒店**) היה מלון במחוז פוג'יין, ששימש לבידוד במהלך מגפת הקורונה. המלון התמוטט ב-7 במרץ 2020.

## אודות האירוע
מלון שינג'יה בן ה-6.5 קומות החל לפעול ביוני 2018 והיו בו 80 חדרים בקומות 4–7. במהלך מגפת הקורונה, מלון זה שימש להסגר של חולים במגפה.

בשעה 19:15 ב-7 במרץ 2020, קרס לפתע מלון שינג'יה. עד ראייה אמר ששמע מפץ גדול מהזכוכית המחוסמת החיצונית של המלון. לאחר מכן הוא היה עד להתמוטטות הבניין כולו תוך מספר שניות. עובד במלון הצהיר שנעשו עבודות ביסודות המבנה.

כ-70 אנשים נלכדו במלון שקרס. לאחר ההתמוטטות, שלחה מכבי האש 26 רכבי כיבוי ו-147 כוחות כיבוי כדי לחלץ את הקורבנות. 32 קורבנות חולצו עד השעה 21:50 באותו היום. לפחות 47 קורבנות חולצו עד 8 במרץ 2020. ב-12 במרץ 2020 חולצו כל 71 הקורבנות, כולל 29 גופות הרוגים.

המשטרה פתחה בחקירה בנוגע למר יאנג, בעל המלון.

ב־12 במרץ 2020 הודיעה מועצת המדינה של הרפובליקה העממית של סין על הקמת צוות לחקירת ההתמוטטות, ומינתה את פו ג'יאנהואה למנהיג הצוות.

## הערות שוליים

קטגוריה:מגפת הקורונה ברפובליקה העממית של סין
קטגוריה:אסונות ברפובליקה העממית של סין
קטגוריה:אסונות קריסת מבנה
קטגוריה:אסונות ב-2020
קטגוריה:2020 ברפובליקה העממית של סין
יחסי דנמרק–סודאן

**יחסי דנמרק–סודאן** הם היחסים הדו-צדדיים בין דנמרק לסודאן. דנמרק מיוצגת בסודאן, באמצעות שגרירותה באדיס אבבה, אתיופיה. סודאן מיוצגת בדנמרק, באמצעות שגרירותה באוסלו, נורווגיה.

## היסטוריה
בשנות ה-60 הציעה דנמרק סיוע לפיתוח כפרי בסודאן.

בשנות ה-70 חתמו דנמרק וסודאן על הסכמים רבים, על מנת לחזק את היחסים הכלכליים בין המדינות. כחלק מההסכמים הלוותה דנמרק לסודאן 15 מיליון קרונה דנית בשנת 1971, 25 מיליון קרונה דנית בשנת 1974, ו-40 מיליון קרונה דנית בשנת 1978. בשנים 2004 – 2009 העניקה דנמרק 500 מיליון קרונה דנית כסיוע לסודאן.

דנמרק שלחה סיוע הומניטרי לדארפור, במהלך רצח העם בדארפור, ושלחה 40 – 45 חיילים לדרפור כשומרי שלום. במהלך ועידת האקלים של האו"ם לשנת 2009, כאשר נודע לאמנסטי אינטרנשיונל כי דנמרק הזמינה את נשיא סודאן, עומר אל-באשיר, הם דרשו שממשלת דנמרק תעצור אותו. בדצמבר 2011 תרמה דנמרק לסודאן 40 מיליון קרונה דנית.

## יחסים בעת המודרנית
כיום, היחסים בין דנמרק לסודאן מנותקים. בפברואר 2008 החרימה ממשלת סודאן את הסחורה הדנית לאחר שהודפסו מחדש סדרות עיתונים בדנמרק ובמדינות אירופה אחרות במהלך פרשת קריקטורות מוחמד השנויה במחלוקת. עומר אל-באשיר הצהיר כי "דנים לא יוכלו שוב לדרוך בסודאן." בעקבות אירוע זה, דנמרק ניתקה את היחסים עם סודאן. בגלל המתיחות, שתי המדינות סגרו את שגרירויותיהן. סודאן גם הציגה מגבלות נסיעות נגד אזרחי דנמרק.

## הסכמים
במאי 1959 חתמו דנמרק וסודאן על הסכם שירות אווירי. בשנת 1976 נחתם הסכם כלכלי, תעשייתי, מדעי וטכני בין דנמרק לסודאן. ב-31 ביולי 1983 חתמו דנמרק וסודאן על "הסכם לשיתוף פעולה בנושא סיוע כוח אדם והדרכה". הסכם שיחזק את שיתוף הפעולה ביניהם. ב-28 באוגוסט 1992 חתמו שתי המדינות על "הסכם למימון עבור שיקום חצרות מים בסודאן".

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה–דנמרק

**יחסי אינדונזיה–דנמרק** הם היחסים הדו-צדדיים בין דנמרק לאינדונזיה. דנמרק מחזיקה באינדונזיה שגרירות בג'קרטה, ואינדונזיה מחזיקה בדנמרק שגרירות בקופנהגן. היחסים הדו-צדדיים הם חזקים כמו גם התגובה ההומניטרית לצונאמי בדצמבר 2004 שגבה את חייהם של 45 דנים. בשנת 2015, לאחר שהתמקדה בסין ובדרום קוריאה, דנמרק מתכוננת להעצים את קשריה עם אינדונזיה, בתקווה שהיא תעזור לדנמרק לבנות קשרים חזקים עם כל אזור דרום מזרח אסיה.

## היסטוריה
### מתיישבים דנים
היחסים בין חוקרים דנים לתושבי ג'אווה החלו כבר במהלך המאה ה-17 בעקבות גלי אירופאים רצופים - הפורטוגזים, הספרדים, ההולנדים והבריטים - ביקשו לשלוט בסחר התבלינים אשר היה מרוכז ב"איי התבלינים" (איי מאלוקו) באינדונזיה. סוחרים דנים הגיעו גם הם מטרנסקובר, בחיפוש אחר פלפל, לג'אווה. הדנים הרחיבו את פעילותם המסחרית מיישובם בטרנקובר בחוף קורומנדל לאזורים שונים באינדונזיה. יחסים אלה, במידה מועטה, נוצרו באמצעות שיתוף פעולה ועצות של הולנדים שמצאו את הדרך לאסיה חסומה למפעלים שלהם בגלל המונופול של חברת הודו המזרחית ההולנדית. הסוחרים הדנים ביקשו משליטי בנטן רשות להתיישב ולסחור בהם.

### מכתבי סולטאן בנטן למלכי דנמרק
על מנת להרחיב את יחסי המסחר, שלח הסולטאן אגנג טרטייאסה מבאנטן כמה מכתבים רשמיים לפרדריק השלישי, מלך דנמרק ולכריסטיאן החמישי, מלך דנמרק . ב-7 בינואר 1675, כתבו גם הסולטאן וגם השאהבנדר מבנטן (ג'אווה המערבית) את המכתב הראשון לפרדריק השלישי, מלך דנמרק, שבו הסולטאן ביקש תותח ואבקת שרפה.

לאחר שסוחרים הולנדים כבשו את בנטם. לדנים כבר לא היה אישור לסחור בסונדה קלפה.

### תקופה מודרנית
יחסים דיפלומטיים בין ממלכת דנמרק והרפובליקה של אינדונזיה כוננו, ושגרירות דנית נפתחה באינדונזיה בשנת 1974.

## שיתוף פעולה פוליטי
בשנת 2007 נפגש נשיא אינדונזיה, סוסיליו באמבאנג יודהויונו עם ראש ממשלת דנמרק, אנדרס פוג ראסמוסן בעיר ניו יורק. שר החוץ הדני, פר סטיג מולר, ביקר באינדונזיה בשנת 2007.

## ביקורים רמי דרג
ב-17 בדצמבר 2009 ביקר הנשיא סוסיליו באמבאנג יודהויונו בקופנהגן כדי להשתתף בוועידת האקלים של האו"ם.

מרגרטה השנייה, מלכת דנמרק ובעלה הנסיך הנריק, ביקרו ב-21–24 באוקטובר 2015 בשלוש ערים אינדונזיות, ג'קרטה, סורבאיה ויוגיאקרטה. הביקור הדני המלכותי נועד לחזק את הקשר האינדונזי-דני בתרבות ובסחר. הם עמדו בראש משלחת עסקית דנית של כ-50 חברות שייצגו בעיקר 4 מגזרים; טכנולוגיות ימיות, עירוניות וקלינטק, עסקים חקלאיים, עיצוב וסגנון חיים.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוגנדה–דנמרק

**יחסי אוגנדה–דנמרק** הם יחסי החוץ בין דנמרק לאוגנדה.

## סקירה כללית
יחסים דיפלומטיים בין אוגנדה לדנמרק כוננו ב-1 באפריל 1968. ב-12 בנובמבר 1971 חתמו דנמרק ואוגנדה על הסכם הלוואה מממשלת דנמרק לאוגנדה. היחסים הדו-צדדיים בין דנמרק לאוגנדה מתוארים כחזקים.

לאחר חתימתו של החוק האוגנדי נגד הומוסקסואליות בשנת 2014, הועברו 50 מיליון קרונה דנית בשנה של סובסידיות דניות מממשלת אוגנדה עבור ארגונים אזרחיים, עם תוכניות לעשות זאת עבור כל ה-310 מיליון.

## סיוע
אוגנדה נתמכת על ידי תוכנית הסיוע הדנית. דנמרק סייעה בשיפור אספקת המים בעשר השנים האחרונות. דנמרק תומכת בממשל טוב ופיתוח אנושי. הסיוע החל בשנת 2001.

## נציגויות דיפלומטיות
* דנמרק מחזיקה באוגנדה שגרירות בקמפלה.
* אוגנדה מחזיקה בדנמרק שגרירות בקופנהגן.

## הערות שוליים

קטגוריה:ערכים ללא קטגוריות פיזיות - יחסי חוץ